25/01/2018 | Administración LocalMunicipal
Santiago de Compostela
Convocatoria de subvenciones y ayudas públicas

1º.- A participación no desfile-concurso do Entroido 2018 supón a aceptación das presentes bases reguladoras. A participación está aberta a todas as asociacións, barrios, comunidades, colexios e persoas que o desexen.2º.- O desfile do Entroido 2018 terá lugar o martes 13 de febreiro de 2018. Comezará ás 17:30 horas, debendo presentarse os concursantes entre as 15:30 e 16:30 horas na Avenida de Ferrol. O itinerario do desfile, será o seguinte: Saída da Avenida de Ferrol pasando polas rúas Frei Rosendo Salvado, Praza Roxa, República do Salvador, Hórreo, Senra, para rematar na Avda. de Xoán Carlos I. Unha vez rematado o desfile as carrozas aparcarán na Avenida da Coruña e as comparsas participantes irán á Sala Capitol.3º.- A inscrición para o desfile-concurso formalizarase no Servizo de Festas sito na Rúa Nova, 21, ata as 14:00 horas do día 12 de febreiro (Rúa Nova, 21. Teléfono 981 54 23 47. Fax: 981 54 23 48 Teatro Principal. tprincipal@santiagodecompostela. org). Ao abeiro do disposto no artigo 11.3 da Lei Xeral de Subvencións no caso de inscricións relativas a agrupacións de persoas físicas, no momento da inscrición deberase facer constar expresamente a porcentaxe de participación na comparsa/carroza/grupo/parella, que será aplicada no momento do pago do premio. Asimesmo, e segundo o disposto no articulo 13 da Lei Xeral de Subvencións as agrupacións de persoas físicas, xunto coa folla de inscrición, presentarán fotocopia do DNI e unha declaración de estaren ao corrente das obrigas coa Axencia Española de Administración Tributaria, Seguridade Social, Axencia Tributaria de Galicia e Concello de Santiago de Compostela e de non estaren incursas en ningún dos supostos que aparecen no citado articulo de incompatibilidade para recibir subvencións, seguindo o modelo do anexo 1. No caso de entidades xurídicas acompañarán a folla de inscrición co NIF da entidade, a alta no rexistro de asociacións da Xunta de Galicia, documento acreditativo da composición actual da Xunta directiva da entidade e declaración de representante a efectos de inscrición neste concurso de entroido (anexo 2). 4º.- A organización velará en todo momento polo correcto funcionamento do desfile, podendo impedir a participación a calquera persoa ou grupo por motivos de seguridade.5º.- O Xurado comporase das seguintes persoas: Presidente: O Alcalde ou Concelleiro/a no que delegue. Secretario/a do mesmo un funcionario/a do Concello. Vocais: un/unha representante de cada grupo político con representación no Concello; dúas persoas da cidade pertencentes ao mundo da cultura ou á creación artística, un/unha representante da USC e dous representantes das asociacións de veciños. Estes vogais serán invitados polo concello para formar parte do Xurado. A decisión do Xurado será inapelable e darase conta á Xunta de Goberno Local.6º.- Os disfraces puntuaranse pola beleza, orixinalidade, traballo e creatividade asi coma a posta en escea 7º.- As comparsas, carrozas, parellas e disfraces individuais, levarán un número de identificación no desfile que se lles facilitará no momento da inscrición e que deberá ser presentado no caso de seren premiados. Os premios entregaranse de xeito simbólico na Sala Capitol ao rematar o desfile e o importe será ingresado mediante transferencia bancaria sempre e cando se cumpran cos requisitos establecidos, previa presentación do documento de “designación de conta bancaria”. 8º.- Sobre as Carrozas. Enténdese por carroza calquera elemento móbil, a motor ou non. As carrozas non deberán en ningún caso exceder as seguintes medidas: 2,50 metros de ancho por 4,20 m de alto e nunca máis de 9 metros de longo. Todas as carrozas que se presenten ao desfile deberán presentar unha descrición detallada segundo a ficha de inscrición así como unha copia da póliza de seguro contratada ao efecto. Todas as carrozas de tracción mecánica deberán ter os permisos de circulación en regra, así como seren conducidas por persoal debidamente cualificado cos carnés pertinentes. En ningún caso a organización é responsable dos elementos inseguros ou do mal uso dos vehículos tractores. A carroza ten que ir acompañada dun mínimo de 15 persoas.9º.- Sobre as Comparsas. Enténdese por comparsa a agrupación que baixo un tema común estea composta por un mínimo de 15 persoas.10º.- Sobre os Grupos. Enténdese por grupo a agrupación que baixo un tema común sexa maior de 6 persoas e menor de 15.11º.- AS CATEGORÍAS E PREMIOS DESTA EDICIÓN 2017 SON: PREMIOS CARROZAS 1º PREMIO 3.000 € 2º PREMIO 2.000 € 3º PREMIO 1.000 € PREMIOS COMPARSAS 1º PREMIO 2.400 € 2º PREMIO 2.000 € 3º PREMIO 1.000 € PREMIOS AOS GRUPOS 1º PREMIO 800 € 2º PREMIO 400 € 3º PREMIO 200 € PREMIOS Á MELLOR PARELLA 1º PREMIO 400 € PREMIOS AO MELLOR DISFRAZ INDIVIDUAL 1º PREMIO 300 € 2º PREMIO 200 € 3º PREMIO 100 € PREMIOS ESPECIAIS Á MELLOR COMPARSA PROCEDENTE DAS PARROQUIAS E BARRIOS DO CONCELLO DE SANTIAGO DE COMPOSTELA (premios incompatibles cos anteriores) 1º PREMIO 1.200 € 2º PREMIO 600 € 3º PREMIO 400 € (Os concursantes só poderán levar un premio na categoría na que participan) Santiago de Compostela 18/1/2018 Iuliana Florentina Lapeyra Lacasta